༢ངལ་རྩོལ་པར་གླ་ཆ་ལེན་པའི་ཐོབ་ཐང་ཡོད་པ།ལས་བདག་དང་ངལ་རྩོལ་པ་བཀོལ་སྤྱོད་བྱེད་མཁན་གྱིས་ངལ་རྩོལ་པར་དུས་ལྟར་གླ་ཆ་དང་ཕོགས་ཆ་ཚང་སྤྲོད་དགོས།གལ་ཏེ།ལས་བདག་དང་ངལ་རྩོལ་པ་བཀོལ་སྤྱོད་བྱེད་མཁན་གྱིས་ངལ་རྩོལ་པར་ལས་གླ་མ་སྤྲད་ན་དེ་ནི་ངལ་རྩོལ་པའི་ཐོབ་ཐང་ལ་གནོད་པའི་བྱ་སྤྱོད་ཅིག་ཡིན་པས་ངལ་རྩོལ་པས་ས་གནས་དེ་གའི་སྲིད་གཞུང་གི་ངལ་རྩོལ་འདུམ་འགྲིག་ལས་ཁུངས་དང་ཁྲིམས་ཁང་སོགས་བརྒྱུད་ནས་ལས་བདག་གི་འགན་ཁུར་འདེད་དུ་འཇུག་དགོས།གལ་ཏེ།ལས་བདག་གིས་བསམ་བཞིན་གྱི་སྒོ་ནས་ངལ་རྩོལ་གཅིག་ལ་ཟླ་བ་གསུམ་ཡན་གྱི་གླ་ཆ་མ་བྱིན་པའམ་གླ་ཆ་སྒོར་ལྔ་སྟོང་ཡན་ཆད་པ་ཡིན་ན།དེ་ནི་བསམ་ངན་གྱིས་གླ་ཆ་ཆད་ལ་བཞག་པའི་ཉེས་པ་འགྲུབ་སྲིད་པས།ལས་བདག་ལ་ལོ་བདུན་མན་གྱི་བཙོན་འཇུག་གི་ཉེས་ཆད་སོགས་བཅད་ན་ཆོག་ཅེས་ཉེས་ཁྲིམས་སུ་གཏན་འཁེལ་བྱས་ཡོད།ལས་ཀ་བའི་ཉིན་རེར་ལས་ཀ་བྱེད་པའི་དུས་ཡུན་ནི་དུས་ཚོད་བརྒྱད་ལས་བརྒལ་མི་ཆོག་པ་དང་།ལས་ཀ་བ་གང་ཞིག་ཆ་སྙོམས་གཟའ་འཁོར་རེར་ཆུ་ཚོད་བཞི་བཅུ་ལས་བརྒལ་བའི་ལས་ཀར་བཀོལ་མི་ཆོགགལ་སྲིད་གཟའ་འཁོར་རེའི་ནང་ཆ་སྙོམས་ཀྱི་དུས་ཚོད་ལས་བརྒལ་ཏེ་ལས་ཀ་བྱེད་དུ་བཅུག་པ་ཡིན་ན་ལས་དུས་འཕར་སྣོན་བྱས་པའི་དུས་ཚོད་ལྟར་གླ་ཆ་འཐོལ་བ་སྤྲོད་དགོས།རྒྱུན་ལྡན་གྱི་ལས་ཡུན་ལས་དུས་འཕར་སྣོན་བྱས་པ་ཡིན་ན་ལས་ཀ་བར་གླ་ཆ་བརྒྱ་ཆ་ལྔ་བཅུ་སྤྲོད་དགོས་པ་དང་།གཟའ་མཇུག་དང་ངལ་གསོའི་ཉིན་མོར་ལས་འཐོལ་ལ་བཀོལ་ན་བརྒྱ་ཆ་ཉིས་བརྒྱའི་གླ་ཆ་སྤྲོད་དགོས།རྒྱལ་ཁབ་ཀྱིས་གཏན་དབབ་བྱས་པའི་དུས་ཆེན་ལ་ལས་འཐོལ་བཀོལ་ན་བརྒྱ་ཆ་སུམ་བརྒྱའི་གླ་ཆ་སྤྲོད་དགོས།